Lars Erik Bartnes

Lars Erik Bartnes (født 14. august 1978 i Steinkjer) er en norsk næringslivsleder og politiker (Sp).

Han er sønn av ordfører og fylkesordfører Erik Bartnes og hustru Liv Astrid Bartnes, bror av statssekretær Inge Bartnes og sønnesønn av stortingsrepresentant Inge Einarsen Bartnes. Han gikk idrettslinjen ved Steinkjer videregående skole og Ringebu folkehøgskole, deretter Befalsskolen for kavaleriet. Han har vært patruljefører på Rena og Setermoen. Han har bachelorgrad og påbegynt masterstudium i statsvitenskap fra NTNU.

Bartnes var nestleder og senere leder i Senterungdommen i Nord-Trøndelag 2002–2003, deretter medlem av sentralstyret 2003–2004. Han var ansatt som medierådgiver for Senterpartiets stortingsgruppe 2005–2007. Bartnes var politisk rådgiver for statsråd Magnhild Meltveit Kleppa i Kommunal- og regionaldepartementet 2007–2009, deretter statssekretær under statsrådene Meltveit Kleppa og Marit Arnstad i Samferdselsdepartementet 2009–2013. Han var også statssekretær i Kommunal- og regionaldepartementet en kort periode i 2009.

Siden 2013 har Bartnes vært HMS-direktør i Veidekke.

Referanser

Eksterne lenker 
 

Statssekretærer fra Sp
Statssekretærer i Regjeringen Støre
Statssekretærer i Regjeringen Stoltenberg II
Politiske rådgivere fra Sp
Tillitsvalgte i Senterungdommen
Norske statsvitere
Personer fra Steinkjer kommune